proiect

LEGE

**pentru modificarea şi completarea unor acte legislative**

Parlamentul adoptă prezenta lege organică.

**Art.I** Legea nr.355-XVI din 23 decembrie 2005 cu privire la sistemul de salarizare în sectorul bugetar (Monitorul Oficial al Republicii Moldova, 2006, nr.35-38, art.148) cu modificările și completările ulterioare, se completează după cum urmează:

 **1.** La art.6 alin. (3), după cuvintele ,,salariul lunar” se introduce textul ,,**,** în funcție de gradul de secretizare a informațiilor la care au acces”.

 **2.** La art. 81 alin.(1), după cuvintele ,,secretului de stat,” se introduce textul ,,în cuantum de până la 20% din salariul funcției, în funcție de gradul de secretizare a informațiilor la care au acces**,**”.

 **3.** La art. 29 alin. (11), cifra ,,10” se substituie cu cifra ,,20”, după cuvintele ,,salariul de bază”, se introduce textul ,,**,** în funcție de gradul de secretizare a informațiilor la care au acces”.

**Art.II.** Legea nr.158-XVI din 4 iulie 2008 cu privire la funcţia publică şi statutul funcţionarului public (Monitorul Oficial al Republicii Moldova, 2008, nr.230-232, art.840), cu modificările şi completările ulterioare, se modifică şi se completează după cum urmează:

1. Art.19 se completează cu alin.(11) cu următorul cuprins:

 „(11) Conducătorul autorităţii publice va asigura respectarea Cerinţelor minime de securitate şi sănătate în muncă pentru lucrul la monitor.”;

1. La art.37 alin.(3) lit.b) cifra ”80” se modifică cu cifra ”40”;
2. La art.40 alin.(2) se completează cu litera a1) cu următorul cuprins:

” a1) plăți de stimulare”;

1. La art.42 alin.(6) se completează la final cu textul:

„Indemnizația de șomer se achită de către angajator sau de către succesorul acestuia, în cazul în care după expirarea termenului de plată a indemnizației de eliberare din serviciu, persoana nu a fost plasată în cîmpul muncii.”;

1. La art.54 alin.(1):

lit.b1) cifra ”6” se substituie cu cifra ”4”;

lit.e) cifra ”7” se substituie cu cifra ”10”;

lit.f) va avea următorul cuprins:

”f) îngrijirea copilului cu dizabilități;”

1. La art.63 alin.(42) cifra ”6” se substituie cu cifra ”4”;
2. La art.64 alin.(2) cifra ”6” se substituie cu cifra ”4”;
3. La art.65 alin.(4) textul ”(a copilului invalid până la vîrsta de 16 ani)” se substituie cu textul ”(a copilului cu dizabilități)”.

**Art.III.** Legea nr.48 din 22 martie 2012 privind sistemul de salarizare a funcţionarilor publici (Monitorul Oficial al Republicii Moldova, 2012, nr.63, art.213), cu modificările şi completările ulterioare, se modifică şi se completează după cum urmează:

1. Art. 6 alin. (4), lit.a) se abrogă.
2. Se completează cu articolul 83 cu următorul cuprins:

,,Articolul 83. Sporul lunar pentru lucru cu informațiile atribuite la secret de stat

Pentru păstrarea secretului de stat în legătură cu faptele, informațiile sau documentele de care iau cunoștință în exercițiul funcției, funcționarii publici beneficiază de un spor în cuantum de pînă la 20% din salariul de funcție, în funcție de gradul de secretizare a informațiilor la care au acces. Mărimea concretă a sporului se stabilește de Guvern”.

1. Anexa nr.2, în compartimentul „Secretariatul Parlamentului, Aparatul Preşedintelui Republicii Moldova, Cancelaria de Stat” :

la poziţiile „A01 Secretarul general al Parlamentului”, „A01 Secretarul general al Guvernului” și „A01 Secretar general al Aparatului Președintelui Republicii Moldova”, în coloana a treia cifra „22” se substituie cu cifra „23”.

la pozițiile „A01 Secretar general adjunct al Parlamentului”, „A01 Secretar general adjunct al Guvernului” și „A01 Secretar general adjunct al Aparatului Președintelui Republicii Moldova”, în coloana a treia (cifra „21” se substituie cu cifra „22”).

**Art. IV.** Guvernul, în termen de 1 lună de la data publicării prezentei legi, va aduce actele sale normative în concordanţă cu aceasta.

**Președintele Parlamentului**